Up-479/06
Datum: 2006-07-10T00:00:00.000+02:00
ecli: ECLI:SI:USRS:2006:Up.479.06
vrsta: posamični akt
zadeva: ustavna pritožba
objavljeno: Neobjavljeno | 10.07.2006
dokument: US26327
akt: Ustavna pritožba zoper sklepa Ustavnega sodišča št. Up-504/04 z dne 7. 3. 2006 in št. Up-523/04 z dne 7. 3. 2006
resitev: zavrženje
izrek: Ustavna pritožba zoper sklepa Ustavnega sodišča št. Up-504/04 z dne 7. 3. 2006 in št. Up-523/04 z dne 7. 3. 2006 se zavrže.
stavek: Ker ustavna pritožba zoper sklepa Ustavnega sodišča ni dopustna, jo je bilo treba zavreči.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 50.1, 55.1, Zakon o Ustavnem sodišču [ZUstS]
datum_vloge: 2006-04-04T22:00:00.000Z
datum_odlocitve: 2006-07-09T22:00:00.000Z

# Up-479/06-5

10. 7. 2006

## SKLEP

Ustavno sodišče je v postopku za preizkus ustavne pritožbe A. A. A. iz Ž. na seji senata dne 29. junija 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

**sklenilo:**

---

**Ustavna pritožba zoper sklepa Ustavnega sodišča št. Up-504/04 z dne 7. 3. 2006 in št. Up-523/04 z dne 7. 3. 2006 se zavrže.**

---

### OBRAZLOŽITEV

Pritožnik je vložil ustavno pritožbo zoper sklepa Ustavnega sodišča, navedena v izreku.

Ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča. Ustavno sodišče je že sprejelo stališče, da odločb ali sklepov Ustavnega sodišča ne glede na to, ali so izdani v postopku ocene ustavnosti oziroma zakonitosti predpisov ali v postopku odločanja o ustavni pritožbi, ni mogoče izpodbijati z ustavno pritožbo (glej npr. sklep št. Up-331/98 z dne 4. 3. 1999, Uradni list RS, št. 17/99 in OdlUS VIII, 120). Zakon o Ustavnem sodišču (v nadaljevanju ZUstS) v tretjem odstavku 55. člena tudi izrecno določa, da zoper odločitev senata, sprejeto v postopku preizkusa ustavne pritožbe, to je zoper odločitev o zavrženju, sprejemu ali nesprejemu ustavne pritožbe, ni dopustna pritožba. Ker ustavna pritožba zoper sklepa Ustavnega sodišča št. Up-504/04 z dne 7. 3. 2006 in št. Up-523/04 z dne 7. 3. 2006 ni dopustna, jo je bilo treba zavreči.

Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

---

Predsednica senata

dr. Dragica Wedam Lukić